cyanic-selkie/wikianc huggingface dataset:
Ceuta
Goberno e administración
A Constitución española de 1978 recoñece a Ceuta e Melilla como cidades autónomas. É un partido xudicial de España.
Condado de Napa
Xeografía
Segundo a Oficina do Censo dos Estados Unidos de América, o condado ten unha área total de 2040.9 km², dos cales 1952.9 km² son terra e 90.6 km² (4.38%) son auga.
Filmes de Turquía propostos ó Óscar ó mellor filme internacional
En 1982, Suíza presentou O camiño, unha produción turca dos directores turcos Şerif Gören e Yılmaz Güney, que foi levada a Suíza na fase de posprodución por motivos políticos. O mesmo país presentou en 1990 Umuda yolculuk, filme sobre refuxiados turcos con director suízo. En 2015, Francia foi candidata ao Óscar co filme Mustang, dirixido pola turco-francesa Deniz Gamze Ergüven e ambientado en Turquía.
Joyce Allan
Vida persoal
O 18 de maio de 1949 Joyce Allan casou con Hector Walker Kirkpatrick na igrexa anglicana de St Clement, de Mosman.
Vitiaz (1939)
En 1949 foi transformado en buque de investigación, e donominado Vitiaz. Cesou nesta actividade en 1979, e foi conservado como nave do Museo Oceanográfico de Kaliningrado en 1982.
Historia
En 1946 o Empire Forth foi asignado á Unión Soviética en virtude dos termos dos acordos de Potsdam, e pasou a denominarse Ecuador (en ruso, Экватор), e levado a Leningrado. Asignáronselle as letras de código UPJA.
Os científicos a bordo do Vitiaz descubriron 1 176 novas especies de plantas e animais mariños. Durante o seu tempo como nave de investigación, o Vitiaz visitou 49 países e actuou como embaixador de boa vontade da Unión Soviética. Entre as persoas notábeis que o visitaron están Jacques Cousteau e Thor Heyerdahl.
O Vitiaz fixo a súa última viaxe por Europa e foi retirado da navegación o 22 de abril de 1979. En 1982 foi reconvrtido nun barco museo en Leningrado. En 1988 a nave foi trasladada ao asteliero de Yantar, Kaliningrado, onde foi reparada e reconstruída para o seu uso como barco museo. En 1994 trasladárona a Kaliningrado como Museo dos Océanos do Mundo, que se estableceu en 1990. Estimase que o Vitiaz é o buque de investigación máis grande que se conserva.
Abelardo Macías Fernández
Traxectoria
En abril de 1942 participou no congreso de Ferradillo no que se fundou a Federación de Guerrillas de León-Galicia. Ao ano seguinte foi condenado por indisciplina a unha lixiera pena polo Tribunal da Guerrilla. Despois do IV Congreso da Federación, celebrado entre o 10 e o 12 de outubro de 1944, onde se decidiu unha nova estrutura organizativa, foi nomeado, con Victorino Nieto Rodríguez, responsable dunha das catro guerrillas da I Agrupación da Federación. O grupo, de oito membros, actuou no triángulo formado polas estradas Ponferrada-Lugo, Ponferrada-Ourense e o límite da provincia de Lugo. No verán de 1945 formou parte, con José Vega, Domingo Rodríguez Lopera, Saturnino "Gafas" e Miguel Cardeña Lozano, do grupo volante que o 9 de xullo preparou nunha emboscada á Garda Civil de Edreira na que morreron os gardas Hipólito Martín, Vicente Pascual Chicote, Diosdado Largo Prieto e Exiquio Aguilera, ademais do guerrilleiro José Vega cando lle estoupou unha granada no momento de lanzala. O 25 de xullo de 1946, a súa compañeira, Carmen Jérez Rodríguez, foi detida pola Brigada de Servizos Especiais da Garda Civil en Fervenza e, logo de dous meses de interrogatorios no cuartel da Rúa, foi trasladada a Ponferrada. O 3 de maio de 1947 apareceu o seu cadáver en Montearenas (Ponferrada).
2001: Unha odisea do espazo
Misión a Xúpiter
Bowman e Poole toman precaucións para que HAL non os escoite falar sobre a posibilidade de desconectar as súas funcións superiores, pero o computador logra ler os labios dos astronautas. HAL volve diagnosticar o fallo futuro da unidade substituída, tomándose a decisión de volver deixar a orixinal para comprobar se acaba fallando ou non, pero á vez confirmando os problemas de fiabilidade de HAL. Neste caso é Poole quen sae a realizar a substitución, pero cando sae da pequena nave esférica, HAL toma o control da mesma e a lanza sobre o astronauta, provocando a despresurización do seu traxe espacial e enviándoo lonxe da Discovery.
O Castro de Bóveda, Bóveda, Lugo
O Castro de Bóveda é un lugar da parroquia de Bóveda no concello lugués de Lugo na comarca de Lugo.
Rubín, Rubín, Sarria
Rubín é un lugar da parroquia de Rubín, no concello lugués de Sarria, na comarca de Sarria.
Calidris
Características
Estas aves forman grandes bandadas mixtas nas costas e nos estuarios en inverno. Son os típicos "pilros", de tamaño de pequeno a mediano, ás longas e bico relativamente curto.
Thomas Gainsborough
Suffolk
miniatura|esquerda|250px|[[O señor e a señora Andrews (1748-49), na National Gallery de Londres, é a obra máis coñecida do seu período de Suffolk]] Thomas Gainsborough naceu en Sudbury, Suffolk, un extenso condado ao leste de Inglaterra. Foi o fillo máis novo de John Gainsborough, un tecedor e creador de obxectos de la, e da súa esposa Mary, irmá do reverendo Humphry Burroughs. Aos trece anos de idade impresionou o seu pai coas súas habilidades co lapis, de xeito que lle permitiu ir a Londres para estudar arte en 1740. En Londres formouse primeiro co gravador francés Hubert François Gravelot, mais ao final relacionouse con William Hogarth e a súa escola. Máis tarde estudou pintura con Francis Hayman, pintor de temas históricos. Axudou a Hayman na decoración dos palcos superiores nos xardíns de Vauxhall, e contribuíu á decoración do que hoxe é a Fundación Thomas Coram para Nenos.
A través de Gravelot, (que fora discípulo do gran pintor francés Antoine Watteau) recibiu a influencia deste e posteriormente de artistas da escola flamenga e do pintor barroco Anton van Dyck.
Shi Jian 6
Características
Os satélite SJ 6 foron denominados SJ 6A, 6B, 6C, 6D, 6E, 6F, 6G e 6H. Foron construídos pola Academia China de Tecnoloxía Espacial (CAST, en inglés) e eran lanzados por pares. A súa misión era estudar a contorna de radiación da Terra e realizar outros experimentos no espazo. Posiblemente tamén fixeran tarefas de intelixencia electrónica.
A Acea de Arriba, San Fiz de Reimóndez, Sarria
Toponimia
A orixe do topónimo "Acea" é o árabe as-saniya, que é un muíño de auga destinado a moer fariña.
San Fiz, San Fiz de Reimóndez, Sarria
San Fiz é un lugar da parroquia de San Fiz de Reimóndez, no concello lugués de Sarria, na comarca de Sarria.
Penas, O Burgo, Lugo
Penas é un lugar da parroquia do Burgo no concello lugués de Lugo na comarca de Lugo.
Christopher Reeve
Reeve apareceu noutros filmes aclamados pola crítica como Os bostonianos (1984), Street Smart (1987) e O que queda do día (1993). Recibiu un Premio Screen Actors Guild e un nomemento aos Globos de Ouro pola súa interpretación no remake de televisión Rear Window (1998).
Associação Impulsora Casa da Lusofonia
A Associação Impulsora da Casa da Lusofonia é unha asociación xurdida no ano 2021 co obxectivo fundamental de recoller os impulsos necesarios para acadar o consenso político, económico e social para a constitución con sede en Ourense da "Casa da Lusofonia" dentro da rede de casas que mantén o Ministerio de Asuntos Exteriores.
Concello de Mariestad
Mariestad é un concello sueco no condado de Västra Götaland. A súa capital é Mariestad. En setembro do ano 2022 o muncicipio tiña unha poboación de 24 808 habitantes.
A Coruña en feminino
Recoñece as figuras de Elvira Bao, Concepción Arenal, Fanny Garrido, Rosalía de Castro, María Barbeito e Sofía Casanova.
Calleiros, San Miguel de Vilapedre, Sarria
Calleiros é un lugar da parroquia de San Miguel de Vilapedre, no concello lugués de Sarria, na comarca de Sarria.
José Fuentes Colmeiro
Traxectoria
Creou a primeira fábrica de queixo en Arzúa en 1947. Foi membro fundador e primeiro presidente da segunda etapa da Cooperativa Perpetuo Socorro de Arzúa. Dono dunha cafetaría-cine en Arzúa. No franquismo foi concelleiro de Arzúa, sendo primeiro tenente de alcalde en 1965. Foi nomeado alcalde de Arzúa en 1968. Permaneceu no cargo ata as primeiras eleccións democráticas. Finou en Arzúa o 2 de xaneiro de 2013.
O Mesón, San Miguel de Vilapedre, Sarria
Toponimia
O topónimo "Mesón" pode facer referencia a un establecemento público onde se serve comida, ou tamén pode estar vinculado cun orónimo que fai referencia a unha zona chá e elevada, nunha relación figurada co termo meso semellante á existente entre meseta e mesa.
Orde, San Miguel de Vilapedre, Sarria
Orde é un lugar da parroquia de San Miguel de Vilapedre, no concello lugués de Sarria, na comarca de Sarria.
Concello de Mora
O concello atópase no centro de Dalarna e limita ao leste co municipio de Rättvik, ao sueste co de Leksand, ao sur co de Vansbro, ao oeste co de Malung-Sälen, ao noroeste co de Älvdalen e ao norte co concello de Härjedalen.
Konstantin Chernenko
Inicios políticos
esquerda|miniatura|Carné do PCUS, de Chernenko tralo seu ascenso ao Comité Central da Unión Soviética. Chernenko uniuse ao Komsomol (a Liga dos Mozos Comunistas) en 1926 e poucos anos despois, en 1931, converteuse en membro de pleno dereito do Partido Comunista. De 1930 a 1933, serviu na garda de fronteiras soviética na fronteira chinesa e, despois de completar o seu servizo militar, volveu a Krasnoiarsk como propagandista do réxime de Stalin, principalmente no apoio á política de eliminación dos gulags. En 1933, traballou no Departamento de axitación e propaganda do Comité Central do Partido en Novosiolovsky. Poucos anos despois, foi ascendido a xefe do mesmo departamento en Uyarsk Raykom.
Líder da Unión Soviética
No funeral de Andropov, Chernenko estaba moi deteriorado e apenas puido ler o panexírico e rematou o seu discurso entre tose e náuseas. Os presentes esforzáronse por comprender o significado do que estaba a dicir pois falaba rapidamente, tragaba palabras, non paraba de tusir e detivérase varias veces para limpar os beizos e a testa. Subiu ao Mausoleo de Lenin por unha escaleira mecánica recentemente instalada e baixara coa axuda de dous gardacostas.
Papoi de Abaixo, Esperante, Lugo
Papoi de Abaixo é un lugar da parroquia de Esperante no concello lugués de Lugo na comarca de Lugo.
Souteiro, San Miguel de Vilapedre, Sarria
Souteiro é un lugar da parroquia de San Miguel de Vilapedre, no concello lugués de Sarria, na comarca de Sarria.
Zwinger
Castelos
ligazón=//upload.wikimedia.org/wikipedia/commons/thumb/e/e0/Skizze_Burg_Loewenstein_Rekonstruktion.png/220px-Skizze_Burg_Loewenstein_Rekonstruktion.png|miniatura| Disposición do Castelo de Löwenstein, os distintos zwingers pódense apreciar.
Jesús García Vázquez
Traxectoria
Nas primeiras eleccións democráticas encabezou a candidatura da Unión de Centro Democrático á alcaldía de Arzúa e foi elixido alcalde cos votos do seu partido. Nas eleccións municipais de 1983 encabezou unha candidatura independente e volveu ser elixido alcalde, agora con maioría absoluta. Nas municipais de 1987 encabezou a candidatura da Coalición Progresista Galega e volveu ser elixido alcalde. Renunciou ao cargo en xaneiro de 1989 por motivos profesionais. Foi substituído polo concelleiro cabeza de lista do PPdeG, Manuel Moscoso López.
Charles Darwin
Darwin publicou a teoría evolutiva no libro do 1859 A orixe das especies, apoiándose en múltiples probas e refutando as ideas da transmutación das especies. A idea de evolución chegou a ser unha postura apoiada pola comunidade científica e pola sociedade ao final da súa vida, na década de 1870. Porén, a teoría da selección natural como proceso esencial que explica a evolución só se chegou a aceptar amplamente entre as décadas de 1930 e 1950. A síntese moderna da teoría evolutiva, co seu piar capital da selección natural, constitúe actualmente a teoría que unifica as ciencias naturais e a que explica a diversidade de vida existente hoxe.
Infancia e educación
Cando rexeitou seguir os estudos en medicina, o seu pai anoxouse e decidiu envialo ao Christ's College de Cambridge. O obxectivo era que cursase o Bacharelato de artes, o paso previo necesario para convertelo en pastor anglicano. Como non dispoñía da cualificación para concorrer ao proceso selectivo Tripos, comezou o curso dende o inicio. Era xaneiro do 1828, pero no canto do estudar preferiu adicarse a montar a cabalo e practicar o tiro. O seu curmán William Darwin Fox afeccionouno alí á popular cultura da recolección de escaravellos. Darwin, de alí en diante, afeccionouse con fervor ás recolectas. Algunha desas pezas das súas coleccións remataron nas «Ilustracións da Entomoloxía Británica de Stevens» (un tratado de entomoloxía das Illas británicas). Así mesmo, fíxose amigo intimo de John Stevens Henslow e coñeceu a outros naturalistas que entendían o traballo científico coma teoloxía natural. Para estes últimos, titores universitarios, el foi «o alumno que vai tras de Henslow». Mais cando tivo os exames cerca, Darwin preparouse, interesándose especialmente pola linguaxe e a lóxica de «Evidencias do cristianismo» de William Pasley, e conseguiu colocarse nos exames do 1831 coma o décimo de entre 178 persoas.
Darwin tivo que permanecer en Cambridge ata xuño. Nese momento estudou «A teoloxía natural ou as evidencias da existencia e os atributos da deidade» (1802) de Pasley. Nesa obra postúlase a intervención divina no deseño da natureza e explícase a adaptación como froito da forza de Deus actuando mediante as leis da natureza. Leu o «Discurso preliminar sobre dos estudos da filosofía da natureza» (1831) de John Herschel, no que se describe a intención da filosofía natural como o coñecemento adquirido do razoamento dedutivo baseado na observación, e a «Narrativa persoal» de Alexander von Humboldt, na que se narran as súas viaxes científicas de 1799 a 1804. O "fervor por colaborar" de Charles fixo que nese momento se propuxese facer unha viaxe a Tenerife acompañado dalgúns compañeiros de estudos para estudar a historia natural dos trópicos. Como preparación da viaxe, apuntouse ás clases de xeoloxía de Adam Sedgwick, nas cales se estratigrafaba en Gales durante o verán enteiro.
A viaxe no Beagle
Nas Illas Galápagos, de orixe xeolóxica recente, Darwin procurou probas que relacionasen a vida salvaxe co seu "centro de creación" ancestral. Atopouse con que os paxaros mímedes (Mimidae) semellaban estar emparentados cos que vira en Chile, mais que variaban de illa en illa. Tamén tiña escoitado alí que a forma das coirazas das tartarugas permitía saber de que illa viñan. Nunca o deu comprobado por non ser quen de facer unha recolección de coirazas, malia que eran un dos pratos habituais a bordo do barco. Chegados a Australia, a rata-canguro (Potoroidae), e o ornitorrinco resultáronlle tan estraños que chegou a pensar que foran obra de dous Creadores diferentes. Tamén en Australia percibiu o "bo humor e a amabilidade" dos aborixes australianos e como se estaba forzando a súa retirada de territorios, forzados polo asentamento dos europeos.
O Beagle investigou a formación dos atois das Illas Cocos revelando información importante para contrastar as hipóteses de Darwin ó respecto. FitzRoy comezou nese momento a escribir as "Narrativas" oficiais das viaxes do Beagle e, tras lelas, propuxo que o diario de Darwin fose incorporado nese rexistro. O diario de Darwin sería posteriormente reescrito coma un terceiro volume por separado adicado soamente á historia natural.
Libros de xeoloxía, cirrípedes e investigación en evolución
Despois de oito anos de traballo cos cirrípedes (percebes), a súa teoría permitiulle atopar "homoloxías" mostrando que lixeiros cambios en partes do corpo serven para acadar diferentes funcións que cumpran as restricións de novas condicións, e nalgúns xéneros atopou que pequenos machos parasitan a hermafroditas mostrando un estadio intermedio na evolución dos distintos sexos. No 1853 acadou a medalla real da Royal Society e gañou reputación como biólogo. En 1854 converteuse en membro da Sociedade Linneana de Londres, co que tivo acceso á súa libraría. Retomou o seu traballo nas especies en novembro e decatouse de que a diverxencia nos caracteres dos descendentes poderían ser explicada pola adaptación destes a "diversificados lugares na economía da natureza".
As respostas á publicación
O libro acadou un amplo interese internacional, con menos controversia que a que xeraran os Vestixios da Historia Natural da Creación. Aínda que a enfermidade de Darwin o mantivo fóra dos debates públicos, escudriñou con afán tódalas repostas dos científicos, desde as que saían nas edicións de prensa, nas revisións, en artigos, en sátiras e caricaturas, e comentounas con colegas de todo o mundo por correspondencia postal. No libro no expuña explicitamente as orixes humanas, mais incluía unha serie de indicacións sobre a ascendencia animal dos humanos a partir da cal a dedución podería ser feita. A primeira revisión fíxose a pregunta de "Se os monos se fixeron persoas - en que é que non se converterán as persoas?" e deixou dito que era competencia dos teólogos argumentar porque era demasiado perigoso para os lectores comúns.
Morte
No 1882 foi diagnosticado co que se chamaba anxina pectoral, e que naquel momento era como se coñecía unha trombose coronaria e infección cardíaca. No momento da súa morte os facultativos diagnosticáronlle "ataque anxínicos" e "fallo cardíaco". Morreu en Down House o 19 de abril de 1882. As súas últimas palabras para a súa familia foron dicíndolle a Emma "Non lle teño o máis mínimo temor á morte - Lembra o boa muller que fuches para min - Dille a todos os meus fillos o bos que eles foron para min", logo, mentres repousaba, repetiulle a Henrietta e Francis "Case vale a pena estar enfermo para que me atendades vós".
Legado
miniatura| En 1881 Darwin convertérase nunha figura eminente, aínda traballando nas súas contribucións ao pensamento evolucionista que tivo un amplo impacto en moitos campos científicos. Retrato de John Collier. Darwin deixou convencidos a moitos científicos de que a evolución como descendencia con modificacións era verdadeira e fóronlle dados os méritos de gran científico de ideas revolucionarias. Aínda que moi poucos concordaban con el na súa visión de que "a selección natural foi o principal pero non o único medio de modificación", foi honrado en xuño do 1909 por máis de 400 oficiais e científicos de todo o mundo, reunidos en Cambridge para a conmemoración do seu centenario e o décimo quinto aniversario da publicación A orixe das especies.
Carballido, Carballido, Lugo
Carballido é un lugar da parroquia de Carballido no concello lugués de Lugo na comarca de Lugo.
Stella McCartney
Carreira
Stella McCartney lanzou a súa propia firma de moda, que levaba o seu nome, nunha asociación con Kering como unha alianza comercial ao 50 por cento. Foi aquí onde mostrou a súa primeira colección na Semana da Moda de París en outubro de 2001. A marca lanzouse baixo o Grupo Gucci, actualmente PPR Luxury Group. "No grupo Gucci atopei un compañeiro con habilidades para facer deste negocio un éxito. Sempre quixen crear o meu propio selo e síntome preparado para o desafío", dixo Stella nun comunicado. De feito, e seguindo os seus principios de non usar tecidos animais, dise que rexeitou un traballo en Gucci, porque a marca adoraba as prendas e os accesorios de coiro.
Talvisota
Foi escollido como candidato de Finlandia para o Óscar ó mellor filme internacional na 63ª edición dos premios, mais finalmente non foi nomeado.
Apolipoproteína D
Interaccións e ligandos
A ApoD únese a hormonas esteroides como a proxesterona e a pregnenolona cunha afinidade relativamente forte, e aos estróxenos con menor afinidade. Os estudos de modelaxe molecular identificaron a bilirrubina, un compoñente derivado do hemo, como un ligando potencial. Esta propiedade de unión foi demostrada experimentalmente despois. O ácido araquidónico (AA) é un dos ligandos da ApoD e ten moita mellor afinidade que a proxesterona e a pregnenolona. O ácido araquidónico é o precursor das prostaglandinas e leucotrienos, moléculas que están implicadas na inflamación, agregación de plaquetas e regulación celular. Tamén se observou unha unión moi feble entre a ApoD e o colesterol. Outros ligandos da ApoD son o ácido E-3-metil-2-hexenoïco, unha molécula presente nas secrecións das axilas; o ácido retinoico, que está implicado na diferenciación celular; a esfingomielina e os esfingolípidos, que son importantes compoñentes das HDL e das membranas celulares. O feito de que a ApoD se poida unir a tan gran variedade de ligandos apoia fortemente a hipótese de que podería ser unha proteína multiligando e multifuncional.
Antonio Suárez Casal
Traxectoria
Concelleiro de Arzúa, foi nomeado alcalde de Arzúa por Real Orden en xullo de 1913. Volveu ser alcalde de Arzúa de 1916 a 1917 e entre 1917 e 1920. Na República foi elixido concelleiro e nomeado segundo tenente de alcalde de Arzúa o 31 de maio de 1931.
Tmavomodrý svět
Tmavomodrý svět é un filme de 2001 dirixido por Jan Svěrák. É unha coprodución entre a República Checa e o Reino Unido. O filme foi escollido como candidato da República Checa para o Óscar ó mellor filme en lingua non inglesa na 74ª edición dos premios, mais finalmente non foi nomeado.
Pessi ja Illusia
Pessi ja Illusia é un filme finlandés de 1984 dirixido por Heikki Partanen. O filme foi escollido como candidato de Finlandia para o Óscar ó mellor filme internacional na 57ª edición dos premios, mais finalmente non foi nomeado.
Luís II de Flandres
Descendencia
Do seu matrimonio con Margarida de Brabante (6 de xuño de 1347), filla de Xoán III de Brabante e María de Evreux, só tivo unha filla:
Eduardo Otero González
Traxectoria
Pasou a formar parte de Coalición Galega, se ben volveu a concorrer como independente nas eleccións de 1987, conseguindo tan só 2 concelleiros fronte á ampla maioría absoluta de AP. En 1991 encabezou a candidatura do CDS logrando 1 concelleiro, retirándose defintivamente da política nese mandato.
Tuntematon sotilas (filme de 1985)
Tuntematon sotilas é un filme finlandés de 1985 dirixido por Rauni Mollberg. Está baseado na novela homónima escrita por Väinö Linna. É a segunda adaptación da novela de Linna, sendo a primeira a versión de 1955, dirixida por Edvin Laine.
Dodge (automoción)
Dodge é un fabricante estadounidense de automóbiles, SUV e camións. Teñen a súa sede en Auburn Hills, Míchigan. É propiedade de Stellantis.
O Requeixo, Celeiros, Ponteareas
Toponimia
O topónimo vén da palabra requeixo, que ten varios significados; o máis probable é que signifique "Terreo en pendente que vai dar a un val", debido á posición xeográfica da aldea, que se atopa nunha pendente.
Historia
A primeira mención que se coñece do barrio é do ano 963, nun documento do mosteiro de Santa María de Melón que fala da fundación de Santa Locaia (Guillade), referíndose ao barrio como "Requieiso".
Playoffs NBA 2021
(3) Milwaukee Bucks vs. (5) Atlanta Hawks
Foi a quinta vez que estes equipos se enfrontaron en playoffs, ambos os dous conseguiran dous triunfos.
Facultade de Medicina Harvard
A Facultade ten un profesorado de case 8 000 doutores, moitos deles traballando en hospitais de Boston afiliados á Universidade Harvard.
O Pacio, Santalla de Arxemil, Sarria
O Pacio é un lugar da parroquia de Santalla de Arxemil, no concello lugués de Sarria, na comarca de Sarria.
Haumea (xénero)
Haumea é un xénero de moluscos bivalvos da orde dos ostreidos, suborde dos pectininos, superfamilia dos pectinoideos e familia dos pectínidos.
Geoff Lees
Geoffrey Lees, nado preto de Kingsbury (Warwickshire) o 1 de maio de 1951, é un antigo piloto de carreiras de Inglaterra. Participou en 12 Grandes Premios do Campionato do Mundo de Fórmula Un, facendo a súa primeira aparición o 16 de xullo de 1978. Non anotou ningún punto no campionato.
Aula Magna da Universidade Central de Venezuela
Nubes de Calder
Segundo a crítica de arte Phyllis Tuchman, a pesar de seren deseñadas por un dos poucos non latinoamericanos que traballaron no proxecto, expresan "o lirismo da rexión" e afirmou que Calder nomeou as nubes como a súa obra favorita, aínda que son menos lembradas que moitas das súas outras obras.
Outros elementos
Outro elemento é que todas as portas da sala están deseñadas acústicamente e son de dobre capa (interna e externa); no nivel do parterre as portas interiores son de metal perforado e recheas de illante, mentres que as exteriores son de madeira, creando entre elas un baleiro que impide tanto a saída do son do salón como exclúe o ruído exterior. No nivel do balcón, as portas funcionan do mesmo xeito, aínda que tanto as portas internas como as externas son de madeira. Tamén hai un dosel de madeira dobrado situado a oito metros por riba do escenario para suavizar aínda máis o son.
Sistemas de iluminación
miniatura| A iluminación adicional detrás das "nubes" utilízase para crear efectos A iluminación é versátil, con dous sistemas principais (incandescente e fluorescente), lámpadas de iluminación lateral e de emerxencia. Tamén conta co orixinal sistema de iluminación alternativo de bombillas sobre as nubes que iluminan o teito e resaltan a cor dos paneis. Esta iluminación tamén conta cunha serie de instrumentos para producir efectos de iluminación, incluíndo focos, reflectores e proxectores. A antiga consola de iluminación principal era un duplicado dun órgano de iluminación, creado en Inglaterra por Strand Lighting, que adaptou o teclado dun órgano para funcionar como unha consola de control de iluminación. Tocando diferentes combinacións das teclas do órgano, pódese crear todo un espectáculo de luces. Dezasete deles foron feitos por solicitude de salas en todo o mundo, aínda que algúns xornalistas de Caracas afirman que só había dous.
Eventos
miniatura| Unha actuación da Cantata Criolla, dirixida por Antonio Estévez Foi no salón, durante a súa inauguración na Conferencia Interamericana que acolleu, en tempos da Guerra fría, onde "tres mil líderes e delegados" das Américas asinaron unha resolución histórica que declaraba ao comunismo unha ameaza para a paz mundial. Pola contra, na súa primeira visita a Venezuela, en 1959 tras o éxito da Revolución comunista cubana, tamén interveu no salón Fidel Castro.
En febreiro de 2019, a entón presidente estudantil da UCV Rafaela Requesens utilizou o salón para reunir aos estudantes e participar nas protestas durante a crise presidencial venezolana de 2019. Ela abriu a súa intervención describindo o salón, dicindo: "Este é un espazo de ideas, de coñecemento, de pluralidade de pensamento, de liberdade, de democracia, de xustiza. Os mozos sempre dan unha mensaxe de esperanza, hoxe de reflexión".
Kale borroka
miniatura|[[Caixeiro automático queimado en Algorta (Getxo, Biscaia) en 2005]] A expresión kale borroka (do éuscaro kale, 'rúa', e borroka, 'loita', 'pelexa') refírese aos actos de violencia na rúa en Euskadi, Navarra e Iparralde por membros ou simpatizantes da esquerda abertzale, na súa maioría mozas e mozos, durante os anos 1990 e 2000.
Medios e obxectivos
esquerda|miniatura|250x250px|Un [[autobús queimado en Donostia en 2005.]] Entre as accións máis comúns atopábanse:
Unha das campañas de acoso con maior repercusión e maior continuidade no tempo foi en contra da autovía de Leitzaran, entre 1990 e 1992.
A Cova, Valverde, Monforte de Lemos
A Cova é un lugar da parroquia de Valverde, no concello de Monforte de Lemos. O lugar sitúase a 375 m de altitude na estrada que leva á Parte.
José Ferrón Martínez
José Ferrón Martínez, nado en Padrón cara a 1922 e finado en Santiago de Compostela en maio de 2012, foi un empresario e político galego.
Traxectoria
Fillo de Jesús Ferrón Ferrón. Creou a empresa madeireira Ferrón y González e despois puxo en marcha en marcha a factoría Tagal. Concelleiro de Padrón dende os anos cincuenta. Foi nomeado alcalde de Padrón en setembro de 1973. Permaneceu no cargo ata as primeiras eleccións democráticas. Finou en Santiago de Compostela en maio de 2012.
As Devesas, Baamorto, Monforte de Lemos
As Devesas é un lugar da parroquia de Baamorto, no concello de Monforte de Lemos. Atópase a 396 m de altitude. En 2019 tiña unha poboación de 5 habitantes, 2 homes e 3 mulleres.
Jesús Vilas Lamas
Jesús Vilas Lamas foi un comerciante e político galego.
Vilarello, Santo Estevo do Mato, Sarria
Vilarello é un lugar da parroquia de Santo Estevo do Mato, no concello lugués de Sarria, na comarca de Sarria.
Pol, Baamorto, Monforte de Lemos
Pol é un lugar da parroquia de Baamorto, no concello de Monforte de Lemos. Atópase a 380 m de altitude. En 2019 tiña unha poboación de 18 habitantes, 7 homes e 11 mulleres.
Seteventos, Seteventos, Sarria
Seteventos é un lugar da parroquia de Seteventos, no concello lugués de Sarria, na comarca de Sarria.
Rally da Coruña de 1992
Resumo
Dos 74 pilotos que tomaron a saída na praza de María Pita, 42 conseguiron completar o rally. O peruano Ramón Ferreyros colocouse líder no primeiro treito e foi o máis rápido en catro dos seis primeiros tramos, ata que rompeu o motor na segunda pasada por Aranga. O noiés Arturo Rial púxose entón en cabeza e mantívose así ata o primeiro paso por Soandres, na sección nocturna, onde tivo que abandonar ao romper un palier do seu Citroën AX Sport. A súa praza foi ocupada temporalmente polo ponferradino Antonio Garrido, cunha escaso marxe sobre Germán Castrillón. Os dous pilotos repartíronse os restantes treitos (Meirama, Xalo e Soandres) e chegaron ao decisivo treito final con Castrillón liderando por só catro segundos. Os 10,2 km da terceira pasada por Soandres decidiron a carreira a favor de Castrillón, que marcou o mellor tempo e rematou o rally con 13 segundos sobre Aguirre. O coruñés Roberto Blach, cun Peugeot 309 GTI, subiu ao terceiro caixón do podio.
Tripanosomíase africana
Vector e transmisión
As diferentes especies teñen diferentes hábitats. Principalmente encóntranse na vexetación ribeirá de ríos e lagos, en bosques en galería e na sabana.
Porén, hai moitas zonas onde se encontran as moscas, pero non a doenza. Isto débese a que as moscas non nacen co tripanosoma, senón que este entra nas glándulas salivares da mosca ao succionaren sangue dalgún humano ou animal coa enfermidade.
Padrón ático
miniatura|200px|[[Tetradracma ateniense ca. 520-510 a. de C. Peso:17,09 g. Padrón ático]] O padrón ático foi un estándar ponderal e monetario utilizado durante o período helenístico. Coñécese tamén como padrón eubóico (de Eubea). Despois de Alexandre o Grande, os outros padróns monetarios gregos, excepto o estándar de Rodas, foron abandonados en prol do ático.
Historia
Filipo II de Macedonia adoptou o sistema ático para o seu reino, do mesmo modo que Alexandre o Grande. A adopción por parte do Imperio Macedonio do padrón ático provocou a desaparición do resto dos sistemas bardante o padrón de Rodas, xa que os rodios tiñan un ámbito comercial propio ben establecido con áreas como Exipto.
Bade, Vilamaior, Sarria
Bade é un lugar da parroquia de Vilamaior, no concello lugués de Sarria, na comarca de Sarria.
Astariz, O Veral, Lugo
Astariz é un lugar da parroquia do Veral no concello lugués de Lugo na comarca de Lugo.
Camilo Forján Seoane
Traxectoria
Nas municipais de 2011 perdeu a alcaldía en favor do PPdeG, pese a mantela súa representación con 3 concelleiros, debido ao desplome do seu socio de goberno e quedar sen opcións de pacto, polo que o candidato conservador Antonio Fernández Angueira asumiu a alcaldía como forza máis votada. Encabezou de novo a candidatura socialista nas municipais de 2015 pasando a 2 concelleiros. Se ben se estudiou un acordo de goberno alternativo ao PP, finalmente este volveu a asumila alcaldía en minoría. A finais de 2016 estudiouse a presentación dunha moción de censura que o devolvería á alcaldía, pero dita operación tampouco fructificou. Encabezou de novo a candidatura do PSdeG nas municipais de 2019 e conseguiu dobrala súa representación ata os 4 concelleiros, o mellor resultado da historia do partido en Padrón, se ben sigueu formando parte da oposición dado que o PPdeG logrou a maioría absoluta.
Crecente, Vilar, Sarria
Crecente é un lugar da parroquia de Vilar, no concello lugués de Sarria, na comarca de Sarria.
A Raña, Vilar, Sarria
A Raña é un lugar da parroquia de Vilar, no concello lugués de Sarria, na comarca de Sarria.
Marcelino Castro Prieto
Marcelino Castro Prieto, nado en Xermade, foi un político galego.
Le Strade Nuove e il sistema dei palazzi dei Rolli di Genova
Historia
Os "Rolli" ou "Listas" conservados ata hoxe foron cinco: 1576 (incluíndo 52 pazos); 1588 (111); 1599 (150); 1614 (96); e 1664 (95). En total, houbo 162 pazos incluídos polo menos unha vez nunha destas listas oficiais.
A Airexe, Labio, Lugo
Toponimia
A orixe do topónimo é o latín, o lugar da igrexa.
Eleccións ao Parlamento de Cataluña de 1995
Malia a súa gran perda de escanos, o partido máis votado volveu ser, por quinta vez consecutiva, Convergència i Unió que, con 1.320.071 votos (un 40,95 por cento), obtivo 60 escanos, mais perdeu a maioría absoluta.
Raúl Juliá
Carreira
Coñecido polo seu papel de Gómez Addams en The Addams Family e en Addams Family Values. O seu derradeiro papel foi interpretando ao activista Chico Mendes, nun filme xunto á actriz Sônia Braga. Gañou un Globo de Ouro e un Screen Actors Guild Award en 1994 e un Emmy Award póstumo en 1995. Foi nomeado un dos mellores actores que nunca estiveron nomeados a un Oscar. En recoñecemento ao seu amplo impacto a favor dos dereitos humanos, a National Endowment for the Hispanic Arts ofrece anualmente o Premio Raúl Juliá á Excelencia recibido entre outros pola actriz Sandra Bullock.
Vida persoal
Juliá estivo casado con Magda Vasallo desde 1965 até que se divorciaron en 1969. Despois estivo casado con Merel Poloway desde 1976 ata a súa morte en 1994.
Louella Parsons
Carreira
Iniciado 1928, ela conducía un programa semanal de radio con entrevistas a estrelas cinematográficas patrocinado por SunKist. Un programa similar foi patrocinado en 1931 por Charis Foundation Garment. En 1934 asinou un contrato con Campbell Soup Company e comezou a presentar un programa titulado Hollywood Hotel que mostraba as estrelas nas escenas dos seus próximos filmes.
Parsons foi especialmente coñecida pola súa asombrosa habilidade de publicar antes que os seus competidores as exclusivas máis saborosas e coñecer moitos dos segredos das celebridades. Estivo asociada a varias empresas de Hearst durante o resto da súa carreira. Parsons viuse como o árbitro social e moral de Hollywood. Os seus xuízos foron considerados a última palabra en moitos casos, e o seu desfavor era temido por moitos máis que o dos críticos de cinema. O seu formidable poder permaneceu intacto ata 1937, cando Hedda Hopper, unha actriz de carácter dende os tempos do cinema mudo, con quen Parsons fora amabale e mencionaba de cando en vez na súa columna, e que devolvera o favor ao darlle informacións, foi contratada para ser columnista de rumores dun dos xornais rivais de Hearst. Parsons e Hopper convertéronse entón en inimigas.
Últimos anos e morte
Trala súa retirada, Parsons viviu nunha residencia, onde morreu de arteriosclerose o 9 de decembro de 1972, con 91 anos. Convertida ao catolicismo, á misa do seu funeral asistiron personaxes da industria do cinema cos que mantiña unha amizade real. Foi enterrado no Holy Cross Cemetery en Culver City, California.
Amédée Louis Michel Lepeletier
Traxectoria
Era fillo do barón de Péreuse, primeiro presidente do Parlamento de París (institución francesa do Antigo Réxime). O seu irmán máis vello, Louis-Michel Lepeletier, formou parte dos Estados Xerais, e pasou das filas da nobreza ás do terceiro estado e, despois de votar a morte do rei, morreu asasinado. O seu outro irmán, Félix, participou na política tras este suceso. Pero Amédée non seguiu estes exemplos e preferiu dedicarse enteiramente á entomoloxía.
Foi o autor da Histoire naturelle des insectes hyménoptères que apareceu nas Suites à Buffon, cuxo derradeiro volume sería completado por Gaspard Auguste Brullé. Este foi o primeiro estudo xeral deste tipo de insectos ten unha extensión de 2 500 páxinas. Con Jean Guillaume Audinet-Serville asinou os artigos dedicados aos insectos na Encyclopédie.
Antonia Louisa Brico
Terceira etapa (1942-1971)
En 1942, durante a Segunda Guerra Mundial, Antonia Brico mudouse a Denver, afastada do duro clima dunha Nova York que, a pesar de darlle a oportunidade de amosar o seu talento en numerosas ocasións, non rematou de acollela. En Denver, Brico ensinou piano e dirixiu tantas orquestras como poucos contratos ofrecidos. En paralelo, como sempre tivo, fundou os seus propios pequenos proxectos. Destacan a consolidación dunha Bach Society e, nunha segunda versión da New York Orchestra, a creación da Women String Orchestra ou Ensemble. Durante os anos corenta, Antonia comezou a súa carreira en Denver, aínda que sabemos que foi invitada a dirixir en Nova York en varias ocasións. En 1945, co final da guerra, Brico foi rexeitada por primeira vez como candidata á dirección permanente da Orquestra Sinfónica de Denver. Durante os anos seguintes, o seu nome aparecía insistentemente cada vez que a orquestra escoitaba un novo director de orquestra residente, mais sempre foi ignorada polo feito de ser muller.
Cuarta etapa (1971-1989)
O documental sobre Antonia Brico tivo un enorme éxito na audiencia de principios dos anos 70. De feito, a directora foi protagonista nun escenario onde a ironía do destino (e especialmente da época posmoderna) quedou clara. E foi que Brico literalmente subiu á fama cando tiña setenta e tres anos. En 1975 foi invitada a un festival cuxa relevancia segue vixente hoxe: The Mostly Mozart Festival de Nova York. As entradas para o único concerto previsto foron esgotadas e houbo que programar outro. CBS gravou os dous concertos con LP.
Charlie Chaplin
Infancia e adolescencia: os anos no music-hall
Con oito anos, saíu de xira con The Eight Lancaster Lads, un grupo de actores xuvenís aficionados, que facían xiras polas vilas. En 1900, con 11 anos, o seu irmán Sydney (quen logo sería o seu apoderado en Hollywood) axudouno a preparar o espectáculo Giddy Ostende que se representou no Hipódromo de Londres. Pronto conseguiu o seu primeiro traballo estábel interpretando o repartidor de xornais "Billy" en Sherlock Holmes ata 1906. Logo uniuse ao espectáculo de variedades do circo Casey's Court Circus. A este traballo seguiulle, xunto ao seu irmán Sydney, o de pallaso na Fred Karno's Fun Factory, unha compañía de slapstick coa que entrou en Estados Unidos o 2 de outubro de 1912. En principio tratábase só dunha xira máis da compañía, pero Chaplin acabaría quedando durante anos nos Estados Unidos. Na compañía de Fred Karno, actuaba tamén Arthur Stanley Jefferson, que chegaría a ser o famoso Stan Laurel, co que Chaplin compartía camerino.
O cine mudo: os inicios na Keystone
miniatura|esquerda|150px|Charles Chaplin na súa xuventude. Chaplin chegou ó cine da man do produtor, director e actor Mack Sennett. Sennett fundara unha pequena produtora especializada na comedia de slapstick, a Keystone Film Company, coa que mantiña un alto nivel de produción grazas sobre todo ás "comedias de policías" e instaurara todo un estilo no eido cinematográfico. Ademais era un caza-talentos con moi bo ollo; cando asistiu á interpretación de Charles Chaplin contratouno inmediatamente. Era novembro de 1913; en decembro presentouse en Hollywood e en febreiro de 1914 estreaba a súa primeira curtametraxe Making a Living. Chegou a realizar 35 curtas dunha bobina durante aquel ano.
Recoñecementos artísticos
miniatura|170px|Estrela de Charlie Chaplin no [[Paseo da Fama de Hollywood.]] Chaplin gañou dous Premios Óscar honoríficos. O 16 de maio de 1929 entregáronse os primeiros Óscars, que daquela aínda non se chamaban así. Chaplin estaba nomeado como mellor actor e mellor director de comedia por O circo (The Circus) pero non conseguiu ningún premio. En consecuencia, a Academia decidiu entregarlle un premio especial. Máis tarde en 1972 foille concedido outro máis pola súa achega ás artes cinematográficas.
Manuel Seoane París
Fíxose coñecido como guitarrista de Ars Amandi e en 2009 creou o seu propio grupo, chamado Burning Kingdom. Posteriormente formou parte de Lujuria durante un par de anos e en 2016 entrou nas bandas Bürdel King, proxecto de Txus di Fellatio paralelo a Mägo de Oz, e Sinbreed, con varios membros de Blind Guardian.
Charlie Chaplin
Recoñecementos artísticos
Non obstante, en 1973 recibiu un Óscar pola mellor música orixinal por Limelight. Por mor das súas dificultades con McCarthy e con Edgar Hoover, o filme non puido ser estreado nos Ánxeles en 1952, e acabou sendo presentado en 1972.
Manuel Seoane París
Inicios
Naceu en Madrid no seo dunha familia galega, orixinaria do concello de Vilasantar. Aos 8 anos de idade ingresou na canteira do Real Madrid, permanecendo no equipo catro anos, antes de fichar polo Atlético de Madrid. Pronto substituíu o fútbol pola súa outra gran paixón: a música. O seu pai comproulle a súa primeira guitarra e aos 13 anos formou o seu primeiro grupo, Amianto, xunto ao seu irmán máis vello, Brais, o baixista David Noisel, e dous compañeiros máis. Comezou estudando flamenco, estivo en varias academias de música e recibiu clases de guitarra eléctrica durante anos de Tony Hernando, guitarrista entre outros de Saratoga.
En 2005 publicou a súa primeira maqueta como solista. Levaba por título Into My Universe, e constaba de cinco cortes totalmente instrumentais e un cantado por el mesmo.
Charlie Chaplin
Valoración e influencia
miniatura|Estatua de Chaplin en [[Londres.]] Ata a actualidade, é considerado unha das figuras do espectáculo máis representativas do cine mudo así como unha icona do humorismo. Entre 1917 e 1918, o actor Billy West fixo unha vintena de filmes imitando a personaxe de Chaplin. Catro anos despois da súa morte, a astrónoma ucraína Lyudmila Karachkina, descubridora de 131 asteroides, nomeou a un deles Chaplin 3623 na honra do actor. Tamén foi caracterizado en diversas series de debuxos animados e, en 1985, foi honrado coa súa imaxe en selos postais no Reino Unido. A crítica expresou que acadara «un nivel de expresión dramática que nunca foi superado».
Manuel Seoane París
Colaboracións
Ten colaborado con numerosos grupos e artistas como Mercury Rex, Gauntlet, Ánima Barroca, Sacramento ou Debler, ademais de en varios álbums de Mägo de Oz, antes de entrar a formar parte oficialmente da banda. En 2016 participou na gravación da terceira parte da ópera rock Legado de una tragedia e en 2019 tamén da cuarta, que levou por subtítulo El secreto de los templarios.
Chavez
Chavez formouse a partir das cinzas de Wider, e inspirouse no efoque dos pioneiros do math rock Slint e no grupo de post-punk Mission of Burma. Chavez utiliza riffs angulares e asimétricos, e dramáticos cambios de dinámica na súa música. A banda está liderada polo guitarrista Matt Sweeney, que anteriormente fora membro de Skunk e Wider, e tocara con Guided by Voices. O batería James Lo tamén procedía de Wider, e o grupo complétase co guitarrista Clay Tarver (Bullet Lavolta) e o baixista Scott Marshall.
Dodecil sulfato de sodio
Propiedades fisicoquímicas
miniatura|esquerda|100px|Botella de dodecilsulfato sódico ao 20% en auga destilada para o seu uso en laboratorio. A súa concentración micelar crítica (CMC) en auga pura a 25 °C é de 8,2 mM, e o número de agregación a esta concentración é xeralmente considerado de aproximadamente 62. A fracción de ionización de micelas (α) é de 0,3 (ou 30%).
Tamara Pazos Cordal
Tamara Pazos Cordal, nada na Coruña en 1992 é unha licenciada en Bioloxía e divulgadora da ciencia en Instagram a través da conta @Putamen_T, nome que fai referencia a unha parte do cerebro.
Instituto Arqueolóxico Alemán
Historia
esquerda|miniatura|239x239px| Eduard Gerhard ([[1795-1867), impulsor do Instituto Arqueolóxico Alemán. ]]
Dodecil sulfato de sodio
Outras aplicacións de laboratorio
O SDS utilízase como unha técnica de mellora para preparar tecidos cerebrais para o seu estudo con microscopio óptico. A técnica, que se denomina comercialmente CLARITY, é resultado do traballo de Karl Deisseroth e colegas na Universidade Stanford, e implica a infusión do órgano con solución de acrilamida para que se una ás macromoléculas do órgano (proteínas, ácidos nucleicos etc.), seguido da polimerización térmica para formar un "hidroxel cerebral" (unha rede dispersa entre o tecido para fixar espacialmente as macromoléculas e outras estruturas), e despois retíranse os lípidos usando SDS para eliminar a dispersión da luz cunha mínimaperda de proteínas, facendo o tecido case transparente.
Sedna
Características físicas
Trujillo e os seus colegas colocaron os límites superiores da composición superficie de Sedna nun 60% ​​para xeo de metano e nun 70% para o xeo de auga. A presenza de metano tamén apoia a existencia de tolinas na superficie de Sedna, xa que son producidas pola irradiación do metano. Barucci e o seu equipo compararon o espectro de Sedna co de Tritón e detectaron febles bandas de absorción pertencentes ó metano e a xeos de nitróxeno. A partir destas observacións, suxeriron o seguinte composición da superficie: un 24% de tolinas semellantes as de Tritón, 7% de carbono amorfo, 10% de nitróxeno, 26% metanol e 33% de metano. A detección de xeos de metano e auga, foi confirmada no ano 2006 pola fotometría no infravermello medio do Telescopio Espacial Spitzer. A presenza de nitróxeno na superficie suxire a posibilidade de que, polo menos durante un curto período de tempo, Sedna podía que teña unha atmosfera. Durante un período de 200 anos preto perihelio a temperatura máxima en Sedna debe exceder os 35,6 K (−237.6 °C), a temperatura de transición de entre a fase-alfa do N2 sólido e a fase beta visto na lúa Tritón. A 38 K, a presión do vapor de N2 sería de 14 microbares (0,000014 atmosferas). Con todo, o seu vermello profundo é un indicativo de elevadas concentracións de material orgánico na súa superficie, e as súas bandas de absorción febles de metano indican que o metano da superficie Sedna é antigo, en vez de recen depositado. Isto significa que Sedna é moi frío para que o metano se poida evaporar na súa superficie e despois caer de volta en forma de neve, como acontece na lúa Tritón e, probablemente, en Plutón.
Instituto Arqueolóxico Alemán
Comisións
Pola súa banda, a Comisión de Historia Antiga e Epigrafía (Kommission für Alte Geschichte und Epigraphik), con sede en Múnic, fundada en 1951 e integrada no Instituto Arqueolóxico Alemán desde 1967, circunscribe o seu ámbito de interese á epigrafía grega e latina, a numismática, a papiroloxía e a topografía histórica.
A Portela, Lamas, Lugo
A Portela é un lugar da parroquia de Lamas no concello lugués de Lugo na comarca de Lugo.
Sedna
Clasificación
O Centro de Planetas Menores, que oficialmente cataloga os obxectos do Sistema Solar, clasifica Sedna como un obxecto do disco disperso. Con todo, esta clasificación está fortemente cuestionada, e moitos astrónomos suxeriron que, xunto con algúns outros obxectos (por exemplo, ), se debería facer unha nova categoría de obxectos distantes chamada obxectos distantes do disco disperso (E-SDO),  obxectos distantes, obxectos distantes-dispersos (DDO) ou disco disperso-distante na clasificación formal do programa Deep Ecliptic Survey.
Lamas, Lamas, Lugo
Toponimia
O orónimo provén do latín, e indica un lugar con lama ou lodo.
O Xestal, Lamas, Lugo
O Xestal é un lugar da parroquia de Lamas no concello lugués de Lugo na comarca de Lugo.
Cerracín, Mazoi, Lugo
Cerracín é un lugar da parroquia de Mazoi no concello lugués de Lugo na comarca de Lugo.
Carballo, Abuíme, O Saviñao
Carballo é un lugar da parroquia de Abuíme no concello do Saviñao, na comarca da Terra de Lemos.
Centro histórico de Nápoles
Historia
O centro histórico de Nápoles testemuña a evolución histórica e artística da cidade, desde o seu primeiro asentamento grego no século VIII a.C. ao longo da zona con vistas ao mar, a refundación da mesma cidade nun ámbito máis interno, constituíndo o "centro antigo", ata a cidade barroca española que viu a apertura cara ao oeste do núcleo urbano e a ese centro da elite cultural decimonónica, co florecemento na cidade de numerosas vilas nobres e burguesas que caracterizan toda a zona de Posillipo e Vomero.